Z Á P I S N I C A č. 16

z 16. riadneho zasadnutia Obecného zastupiteľstva obce Perín – Chym, konaného dňa 28. 06. 2021

**Prítomní:** MVDr. Ladislav Molnár, PhD. – starosta

**Poslanci:** Ing. Roland Vinter, Ing. Miroslav Podžuban, Róbert Kapaló, Bartolomej Damko, Ľudmila Révesová, Karol Kočiš, Miroslav Lochman

**Za overovateľov zápisnice:** Ing. Miroslav Podžuban, Ľudmila Révesová

**Zapísala:** Ing. Erika Cuperová

Program:

1. Otvorenie *(určenie zapisovateľa, overovateľov zápisnice)*
2. Schválenie programu zasadnutia OZ
3. Informácia starostu obce
4. Schválenie záverečného účtu obce za rok 2020
5. Návrh plánu  kontrolnej činnosti hlavného kontrolóra obce na II. polrok roku 2020
6. Schválenie predaj, zámeru a kúpy pozemkov v obci Chym, Perín a k.ú. Kechnec
7. Rôzne (interpelácie poslancov, žiadosti občanov)
8. Záver

**K bodu č. 1:**

**Otvorenie**

Starosta obce MVDr. Ladislav Molnár PhD., otvoril zasadnutie obecného zastupiteľstva, privítal poslancov, navrhol overovateľov a zapisovateľku zápisnice, ktorí boli schválení.

K bodu č. 2:

Schválenie programu zasadnutia OZ

Starosta oboznámil prítomných s programom zasadnutia, ktorý poslanci schválili prijatím uznesenia č. **139.**

Starosta obce sa prítomných opýtal, či chce niekto doplniť jednotlivé body programu. Starosta doplnil program o tri body.

Zmena programu bola odsúhlasená prijatím uznesenia č. **140**.

Program bol odsúhlasený v nasledovnom znení:

-2-

1. Otvorenie *(určenie zapisovateľa, overovateľov zápisnice)*
2. Schválenie programu zasadnutia OZ
3. Informácia starostu obce
4. Schválenie záverečného účtu obce za rok 2020
5. Návrh plánu  kontrolnej činnosti hlavného kontrolóra obce na II. polrok roku 2020
6. Schválenie predaj, zámeru a kúpy pozemkov v obci Chym, Perín a k.ú. Kechnec
7. Dodatok č. 7 k VZN č. 2/2015o úhradách za poskytovanie služieb obcou Perín –Chym
8. Preplatenie nákladov spojených s investovaním do obecnej budovy na miestnom futbalovom ihrisku
9. Prijatie uznesenia k úveru k stavbe ABA GREEN WAY – Zelený zážitok
10. Rôzne (interpelácie poslancov, žiadosti občanov)
11. Záver

**K bodu č. 3:**

**Informácia starostu obce**

V tomto bode starosta obce podal tieto informácie:

* oboznámil prítomných, že je potrebné schváliť záverečný účet a plán hlavných úloh kontrolóra obce za 2. polrok 2021,
* uviedol, že od posledného stretnutia došlo k jednaniam pri plánovaní ohľadom projektu GASTROKULTÚRNY program v obciach Perín a Háromhuta, stanovené boli termíny konaní - 24.júla a 21. augusta v Háromhute a 7. a 14. augusta v Perín a V. Lánci,
* oboznámil prítomných, že sa rieši zakúpenie materiálu potrebného v rámci tohto projektu, problém je so zabezpečením kultúrnej časti programu - umelcov, nakoľko už sú poobsadzovaní v daných termínoch, prítomných poslancov vyzval na spoluprácu,
* oznámil, že obci boli doručené žiadosti o odkúpenie pozemkov - pán Házik, pán Sasák, bol vypracovaný znalecký posudok na predaj pozemku pána Kövešdiho, ktorého zámer predaja bol odsúhlasený na predchádzajúcom zastupiteľstve a zároveň o požiadavke obce odkúpiť pozemky z dôvodu výstavby komunikácie za záhradami manželov Referovičových a  v k.ú. Kechnec kvôli výstavbe cyklotrasy,
* oboznámil prítomných, že obci bol doručený návrh spoločnosti HUGOTECH, s.r.o., ktorá realizuje opravu a montáž rozhlasu v obci - bola zaslaná cenová ponuka.

Poslanci prijali hlasovaním uznesenie č. **141.**

-3-

**K bodu č. 4:**

**Schválenie záverečného účtu obce za rok 2020**

Starosta informoval, že záverečný účet bol zverejnený na úradnej tabuli obce 15 dní odo dňa 25. 08. 2021. Pán Vinter ozrejmil časti záverečného účtu, poukázal na jeho výsledok. Prebytok hospodárenia vo výške 16 263,18 eur bude prevedený do rezervného fondu.

Kontrolór obce predložil stanovisko k záverečnému účtu obce. Skonštatoval, že návrh bol spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 citovaného zákona. V zmysle § 16 ods. 10 zákona o rozpočtových pravidlách územnej samosprávy odporučil obecnému zastupiteľstvu schváliť celoročné hospodárenie v roku 2020 bez výhrad.

Záverečný účet obce bol schválený uznesením č. **142.**

**K bodu č. 5:**

**Návrh plánu  kontrolnej činnosti hlavného kontrolóra obce na II. polrok roku 2020**

Poslanci boli oboznámení s predloženým plánom. Prítomní navrhli, aby bolo riešené aj  financovanie pohonných hmôt súkromného automobilu starostu obce, ktoré využíva aj na súkromné účely. Starosta podá k nasledujúcemu zastupiteľstvu žiadosť o určenie výšky paušálu na pohonné hmoty. Tento bod nebol doplnený do plánu hlavných úloh.

Plán hlavných úloh kontrolóra bol schválený uznesením č. **143.**

**K bodu č. 6**

**Schválenie predaja, zámeru a kúpy pozemkov v obci Chym, Perín a k.ú. Kechnec**

1. Obci Perín - Chym boli doručené tri žiadosti o kúpu pozemkov:
* Žiadosť Ing. Attilu Házika – o kúpu časti parcely KN C č. 3852/1, LV 2470, k.ú. Perín o výmere 29 m2. Starosta navrhol, aby bol GP vypracovaný žiadateľom, znalecký posudok by bol vypracovaný obcou, keďže je využiteľný aj pri iných predajoch. Poslanci súhlasili s touto alternatívou.

Poslanci odsúhlasili zámer predaja časti parcely č. 3852/1 o výmere 29 m2 uznesením č. **144.**

* Žiadosť Júliusa Sasáka, o kúpu časti parcely KN C č. 3120/2, LV č. 2470, k.ú. Perín o výmere 167,44 m2.

-4-

 Jedná sa o pozemok vedľa jeho rodinného domu, ktorý sám obhospodaruje a do budúcna by ho chcel oplotiť. V žiadosti uviedol, že zachová vjazd na pozemok, ktorý by slúžil ako obratisko pre obslužné automobily. Starosta uviedol, že pán Sasák plánoval zameniť tento pozemok s pozemkom, na ktorom by mala byť budovaná cyklotrasa. Keďže je to finančne ťažko zdokladovateľné pri projekte cyklotrasy, dohodlo sa na žiadosti o kúpu pozemku.

 Obecné zastupiteľstvo rozhodlo, že obec dá vypracovať jeden znalecký posudok pre posúdenie oboch parciel - č. 3120/2 a 3852/1. Zároveň odsúhlasilo, že obec dá vypracovať aj geometrický plán na požadovanú časť parcely.

Obecné zastupiteľstvo odsúhlasilo zámer predaja časti parcely KN C č. 3120/2, LV č. 2470 o výmere 167,44 m2 uznesením č.**145**  s podmienkou zachovania obratiska na danej parcele.

* Žiadosť Františka Kövešdiho o kúpu parcely č. 839/7 odčlenenej GP č. 36800791-145/2020 zo dňa 27. 11. 2020, overeným OÚ Košice – okolie, katastrálnym odborom dňa 04. 12. 2020 z pôvodnej parcely KN E č. 639 o výmere 110 m2 v k. ú. Chym v cene 10,20 eur/m2, celková suma 1120,00 eur podľa znaleckého posudku č. 185/2021 vypracovaného Ing. Marekom Čelkovským v júni 2020.

Tento zámer predaja bol odsúhlasený na predchádzajúcom zastupiteľstve uznesením 134.

OZ odsúhlasilo predaj pozemku o výmere 110 m 2 v sume 1122 eur uznesením č. **146.**

1. Obec Perín – Chym má záujem o kúpu 2 pozemkov:
* Kúpu časti parcely č. 524/73 o výmere 286 m2,  LV 1269, v k. ú. Kechnec od vlastníkov: Júliusa Sasáka, bytom Perín 294, 044 74 Perín v podiele 1/4, t.j. 73,15 m2, v cene 30 eur/m2, Gabriela Vintera, bytom Perín 247, 044 74 Perín v podiele ¼ , t.j. 73,15 m2, v cene 30 eur/m2  a Jozefa Bööra, bytom Veľká Ida 462, 044 55 Veľká Ida v podiele ½, t.j. 146,30 m2 , v cene 36 eur/m2, spolu vo výmere 292,60 m2, celkovo v sume 9 655,80 eur. Dôvod kúpy je výstavba cyklotrasy na týchto pozemkoch v k.ú. Kechnec. Obec Kechnec odstúpila z daného projektu, pričom obecné zastupiteľstvo obce Kechnec uznesením č. 31/2021 schválilo podpísanie dohody medzi obcou Perín – Chym a obcou Kechnec o realizácii cyklochodníka v dĺžke 126 m na náklady obce Perín. Zároveň bola medzi obcami podpísaná „Dohoda partnerov k realizácii projektu SKHU/1601/1.1/198 s názvom GREX zo dňa 22. 05. 2021“.

OZ odsúhlasilo zámer kúpy pozemku uznesením č. **147.**

-5-

* Kúpu časti parciel KN C č. 222/1 a 222/2, evidovaných na LV č. 2710 a LV č. 66 o výmere podľa aktuálneho záberu obce na výstavbu prístupovej komunikácie v k.ú. Perín, od vlastníkov: Martina Referoviča a Zuzany Referovičovej, bytom Perín č. 79 v sume 50 eur za m2.Dôvodom kúpy je výstavba komunikácie a možnosť jej predĺženia a vytvorenia ulice za záhradami rodinných domov v danej časti obce. Zo strany zástupcu starostu obce bola vznesená podmienka zachovania 10 metrovej šírky komunikácie. Podotýkal, že danú šírku je potrebné zachovať z dôvodu posunov v katastrálnej mape. Zároveň poukázal aj na problémy s odtekaním vôd z povrchového odtoku z danej lokality.   Starosta obce uviedol, že táto šírka by mala byť zachovaná.

Bližšie podmienky kúpy by boli uvedené v zmluve o budúcej kúpnej zmluve.

OZ odsúhlasilo zámer kúpy pozemku uznesením č. **148.**

**K bodu č. 7**

**Dodatok č. 7 k VZN č. 2/2015 o úhradách za poskytovanie služieb obcou Perín – Chym**

Na zastupiteľstvo sa dostavil aj poslanec Karol Kočiš.

Obecné zastupiteľstvo Obce Perín-Chym predložilo obecnému zastupiteľstvu Dodatok č. 7 k VZN č. 2/2015o úhradách za poskytovanie služieb obcou Perín – Chym. Návrh dodatku č. 7 bol vyvesený na úradnej tabuli v termíne od 08. 06. 2021. V súlade s § 6 zákona SNR č. 369/1990 Zb. o obecnom zriadení v znení neskorších prepisov OZprerokovalonávrh dodatku č. 7 k VZN č. 2/2015 o úhradách za poskytovanie služieb obcou Perín – Chym na základe predloženého návrhu. VZN č. 2/2015 sa doplnilo v sadzobníku cien o nasledovné:

* Poplatok za užívanie priestorov salónika v Chyme 30 €/akciu
* Poplatok za užívanie priestorov salónika v Chyme do 3 hod. (napr. kar) 17 €/akciu
* Poplatok za užívanie priestorov kuchyne v Chyme 50 €/akciu

OZ sa uznieslo na dodatku č. 7 k VZN č. 2/2015 prijatím uznesenia č. **149**.

**K bodu č. 8**

**Preplatenie nákladov spojených s investovaním do obecnej budovy na miestnom futbalovom ihrisku**

Obecný futbalový klub Perín požiadal obec Perín – Chym o preplatenie nákladov vo výške 1500 eur, spojených s investovaním do obecnej budovy na miestnom futbalovom ihrisku.

-6-

Investícia bola potrebná z dôvodu havarijného stavu, spôsobeného zatekaním dažďovej vody. Bližšie informácie predniesol zástupca starostu obce pán Vinter.

Obecné zastupiteľstvo obce Perín – Chym **schválilo** preplatenie nákladov uznesením č. **150.**

**K bodu č. 9:**

**Prijatie uznesenia k úveru k stavbe ABA GREEN WAY – Zelený zážitok**

Starosta obce predložil poslancom návrh uznesenia k schváleniu úveru k stavbe ABA GREEN WAY –Zelený zážitok s 0,5 úrokom poskytnutého zo strany Prima banka Slovensko, a.s. Hodžova 11, Žilina. Pôvodne stanovená výška úveru bola 531 000 eur s úrokom 0,7 %. Po rokovaní s pracovníčkou Prima banky sa upravuje výška úveru na 550 000 eur s úrokom 0,5 %.

OZ odsúhlasili schválenie čerpania úveru s úrokom 0,5 % prijatím uznesenia č. **151,** zároveň sa ruší uznesenie č. **57** zo dňa 13. 09. 2019.

**K bodu č. 10**

**Rôzne (interpelácie poslancov, žiadosti občanov)**

1. Starosta obce oboznámil prítomných s návrhom pána Obuška, architekta spoločnosti AA Obušek s. r. o., ktorý prišiel predstaviť návrh výstavby 7 radových rodinných domov na parcelách č3852/1 v k. ú. Perín. Poslanci obce tento návrh nepodporili z dôvodu zlých skúseností s výstavbou už zrealizovaných novostavieb predchádzajúcich investorov.
2. Bola predstavená cenová ponuka spoločnosti HUGOTECH s. r. o., k realizácii rozhlasu v obci Perín resp. vo všetkých troch obciach -Perín, Chym a V. Lánec. Obci bola zaslaná ich cenová ponuka. Poslanci žiadali bližšie informácie od danej spoločnosti. Žiadali, aby spoločnosť prišla predstaviť svoj projekt na ďalšie zastupiteľstvo. Zdôraznili, že z dôvodu častých porúch je dôležitá aj následná údržba rozhlasového zariadenia.
3. Poslanec Karol Kočiš mal požiadavku, aby boli poslanci dopredu oslovovaní pri zvolávaní zastupiteľstva z dôvodu smenovosti a problému sa uvoľnenia z práce v skorších termínoch.

-7-

Opýtal sa starostu obce, kedy bude dokončený kultúrny dom v obci Chym- schodište, aký je problém s jeho dokončením. Starosta uviedol, že chcel, aby bolo najprv zakúpené vybavenie kuchyne a salónika. Bola diskusia ohľadom ceny už predložených cenových ponúk za obloženie schodov. Pán Kočiš uviedol, že má novú cenovú ponuku na obloženie schodov, ktorú žiadal starosta obce predložiť. Opýtal sa starostu, či má právo objednať potrebný materiál. Starosta požadoval aby boli ponuky predkladané na obecný úrad.

Bolo uvedené, že do salónika už sú zakúpené rolety na okná, ktoré tam budú namontované. Čaká sa na ich dodanie.

Ďalšia otázka bola ohľadom možnosti zakúpenia šmykľaviek a vybavenia detského ihriska a problémov na cintoríne v obci Chym. Starosta uviedol, že so zakúpením vybavenia detského ihriska nie je problém.

Pán Kočiš uviedol, že je problém pri úprave hrobových miest, pri ktorých vysypávajú hlinu na pozemok cintorína, čím vzniká neporiadok ako aj problémy s kosením. Problém je aj s vývozom smetia pri cintoríne.

Obcou bolo uvedené, že pri zámere opravy hrobového miesta je povinnosť prísť na obecný úrad a požiadať o súhlas obce na realizáciu tejto opravy. Ďalej je problém so stromami nad hrobmi, ktoré môžu spôsobiť škody na hroboch. Je potrebné zrealizovať orez jednotlivých stromov. Riešila sa možnosť realizácie orezu aj pomocou firiem.

Pán Kočiš mal ešte požiadavku k úprave autobusovej zastávky v obci - k zastrešeniu, a zhusteniu zábradlia.

Starosta obce uviedol že 14. augusta je plánovaná zabíjačka v rámci cezhraničného projektu s obcou Háromhuta. Keďže je v obci Chym problém so zabezpečením prípravných prác z dôvodu dovolenkového obdobia, dohodlo sa, že zabíjačka bude realizovaná v obci Vyšný Lánec.

Poslednou otázkou bolo kosenie okolo komunikácie k obci Gomboš, kde dochádza k nehodám. Zo strany obce bude oslovený KSK, kedy budú realizovať kosbu.

**K bodu č. 12 Záver**

Na záver sa starosta poďakoval všetkým prítomným za účasť a ukončil zasadnutie OZ.

............................................. .................................................... ..............................................

Ing. Miroslav Podžuban Ľudmila Révesová MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**z 16. riadneho zasadnutia Obecného zastupiteľstva obce Perín – Chym,**

**konaného dňa 28. 06. 2021**

**UZNESENIE č. 139**

Obecné zastupiteľstvo Obce Perín-Chym

**s c h v a ľ u j e** program 16. riadneho zasadnutia OZ v Períne-Chyme.

Hlasovanie : za: 6 , proti : 0 , zdržali sa: 0

**UZNESENIE č. 140**

Obecné zastupiteľstvo Obce Perín-Chym

**s c h v a ľ u j e** zmenu program 16. riadneho zasadnutia OZ v Períne-Chyme.

Program sa doplnil o 3 body:

1. Dodatok č. 7 k VZN č. 2/2015o úhradách za poskytovanie služieb obcou Perín –Chym
2. Preplatenie nákladov spojených s investovaním do obecnej budovy na miestnom futbalovom ihrisku
3. Prijatie uznesenia k úveru k stavbe ABA GREEN WAY – Zelený zážitok

Hlasovanie : za: 6 , proti : 0 , zdržali sa: 0

**UZNESENIE č. 141**

Obecné zastupiteľstvo Obce Perín-Chym **b e r i e na  vedomie** informáciu starostu za uplynulé obdobie od posledného zasadnutia OZ,

Hlasovanie : za: 6 , proti : 0 , zdržali sa: 0

**UZNESENIE č. 142**

Obecné zastupiteľstvo Obce Perín-Chym

v súlade s § 11 ods. 4 písm. b) zákona č. 369/1990 Zb. o obecnom zriadení v z. n. p. a § 16 ods. 10 písm. a) zákona č. 583/2004 Z. z. o rozpočtových pravidlách územnej samosprávy v z.n.p.

**schvaľuje**

1. celoročné hospodárenie obce Perín -Chym za rok 2020 bez výhrad
2. presun prebytku hospodárenia za rok 2020 do rezervného fondu obce v sume 16 263,18 €
3. berie na vedomie odporúčacie stanovisko hlavného kontrolóra s odporúčaním obecnému zastupiteľstvu schváliť celoročné hospodárenie **bez výhrad**.

Hlasovanie : za: 6 , proti : 0 , zdržali sa: 0

**UZNESENIE č. 143**

Obecné zastupiteľstvo Obce Perín-Chym

v súlade s § 11 ods. 4 písm. b) zákona č. 369/1990 Zb. o obecnom zriadení v z. n. p. **schvaľuje** plán kontrolnej činnosti hlavného kontrolóra obce na II. polrok roku 2021 podľa predloženého návrhu a zároveň poveruje kontrolóra ich vykonaním

Hlasovanie : za: 6 , proti : 0 , zdržali sa: 0

**UZNESENIE č. 144**

Obecné zastupiteľstvo Obce Perín-Chym, v súlade s § 11 ods. 4 písm. a) zákona č. 369/1990 Zb. o obecnom zriadení v z. n. p. a v súlade s § 9a ods. 1 písm. c) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** **zámer** predaja majetku obce Perín-Chym priamym predajom a to:

* časti parcely 3852/1 o výmere 29 m2 zapísanej na LV 2470, ako zastavané plochy a nádvoria, v kat. území Perín, od žiadateľa Ing. Attilu Házika, za cenu podľa znaleckého posudku, ktorý dá vypracovať obec Perín – Chym.

Hlasovanie : za: 6 , proti : 0 , zdržali sa: 0

**UZNESENIE č. 145**

Obecné zastupiteľstvo Obce Perín-Chym, v súlade s § 11 ods. 4 písm. a) zákona č. 369/1990 Zb. o obecnom zriadení v z. n. p. a v súlade s § 9a ods. 1 písm. c) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** **zámer** predaja majetku obce Perín-Chym priamym predajom a to:

* časti parcely 3120/2 o výmere 167,44 m2 , zapísanej na LV 2470, ako orná pôda, v kat. území Perín od žiadateľa Júliusa Sasáka za cenu podľa znaleckého posudku, a podľa geometrického plánu ktoré dá vypracovať obec Perín – Chym. Podmienkou obce je zachovanie obratiska pre obslužné motorové vozidlá.

Hlasovanie : za: 6 , proti : 0 , zdržali sa: 0

**UZNESENIE č. 146**

Obecné zastupiteľstvo Obce Perín-Chym, v súlade s § 9a ods. 1 písm. c) a ods. 8 písm. b) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** **predaj** majetku obce Perín-Chym:

* parcely č. 839/7 odčlenenej GP č. 36800791-145/2020zo dňa 27. 11. 2020, overeným OÚ Košice – okolie, katastrálnym odborom dňa 04. 12. 2020 z pôvodnej parcely KN E č. 639 o výmere 110 m2 v k. ú. Chym v cene 10,20 eur/m2, celková suma 1120,00 eur podľa znaleckého posudku č. 185/2021 vypracovaného Ing. Marekom Čelkovským v júni 2020 od žiadateľa Františka Kövešdiho.

Hlasovanie : za: 6 , proti : 0 , zdržali sa: 0

**UZNESENIE č. 147**

Obecné zastupiteľstvo Obce Perín-Chym, **s c h v a ľ u j e** zámer odkúpenia časti pozemkov:

* parcely č. 524/73 o výmere 292,60 m2,  LV 1269, v k. ú. Kechnec od vlastníkov: Júliusa Sasáka, bytom Perín 294, 044 74 Perín v podiele 1/4, t.j. 73,15 m2, v cene 30 eur/m2, Gabriela Vintera, bytom Perín 247, 044 74 Perín v podiele ¼ , t.j. 73,15 m2, v cene 30 eur/m2  a Jozefa Bööra, bytom Veľká Ida 462, 044 55 Veľká Ida v podiele ½, t.j. 146,30 m2 , v cene 36 eur/m2, spolu vo výmere 292,60 m2, celkovo v sume 9 655,80 eur. Poplatok za návrh na vklad do katastra nehnuteľností uhradí obec. Bližšie podmienky kúpy budú uvedené v zmluve o budúcej kúpnej zmluve.

Hlasovanie : za: 6 , proti : 0 , zdržali sa: 0

**UZNESENIE č. 148**

Obecné zastupiteľstvo Obce Perín-Chym, **s c h v a ľ u j e** zámer odkúpenia časti pozemkov:

* parciel KN C č. 222/1 a 222/2 evidované na LV č. 2710 a LV č. 66 o výmere podľa aktuálneho záberu obce na výstavbu prístupovej komunikácie v k.ú. Perín, od vlastníkov: Martina Referoviča a Zuzany Referovičovej, bytom Perín č. 79 v sume 50 eur za m2. Poplatok za návrh na vklad do katastra nehnuteľností uhradí obec. Bližšie podmienky kúpy budú uvedené v zmluve o budúcej kúpnej zmluve.

Hlasovanie : za: 6 , proti : 0 , zdržali sa: 0

**UZNESENIE č. 149**

Obecné zastupiteľstvo Obce Perín-Chym v súlade s § 6 zákona SNR č. 369/1990 Zb. o obecnom zriadení v znení neskorších prepisov

**p r e r o k o v a l o** návrh dodatku č. 7 VZN č.2/2015 o úhradách za poskytovanie služieb obcou Perín – Chym na základe predloženého návrhu

Hlasovanie : za: 6 , proti : 0 , zdržali sa: 1

Obecné zastupiteľstvo Obce Perín-Chym podľa § 11 ods. 4 písm. g), § 6 ods. 1, § 4 ods. 6 zákona SNR č. 369/1990 Zb. o obecnom zriadení v znení neskorších prepisov, v súlade s ustanovením § 48 zákona SNR č. 372/1990 Zb. o priestupkoch v znení neskorších predpisov

**uznáša sa**

na dodatku č. 7 k VZN č. 2/2015 o úhradách za poskytovanie služieb obcou Perín - Chym

Hlasovanie : za: 6 , proti : 0 , zdržali sa: 1

**UZNESENIE č. 150**

Obecné zastupiteľstvo obce Perín – Chym **schvaľuje** preplatenie nákladov vo výške 1507,49 eur spojených s investovaním do obecnej budovy na futbalovom ihrisku, z dôvodu riešenia havarijného stavu spôsobeného zatekaním dažďovej vody.

Hlasovanie : za: 7 , proti : 0, zdržali sa: 0

**UZNESENIE č. 151**

Obecné zastupiteľstvo obce Perín – Chym podľa príslušných ustanovení zákona č. 369/1990 Zb. o obecnom zriadení s platnom znení resp. príslušných ustanovení Štatútu daného mesta alebo obce **schvaľuje**  prijatie úveru vo výške 550 000,00 eur s 0,5 % úrokom poskytnutého zo strany Prima banka Slovensko, a.s. Hodžova 11, Žilina, SR, IČO:31 575 951, IČ DPH: SK2020372541, zapísanej v Obchodnom registri Okresného súdu v Žiline, Oddiel:Sa, Vložka číslo:148/L (ďalej len banka) za podmienok dojednaných v príslušnej úverovej zmluve, s možnosťou prolongácie zmluvy dodatkom, vrátane možnosti zmeny úveru na dlhodobý termínovaný úver, na účely zabezpečenia financovania.

Predmet financovaného projektu: ABA ZELENÁ CESTA – ZELENÝ ZÁŽITOK

S podporou projektu v zmysle príslušných predpisov o pomoci a podpore poskytovanej z fondov Európskeho spoločenstva formou nenávratného finančného príspevku vo výške 95 % celkových výdavkov projektu.

Obecné zastupiteľstvo zároveň schvaľuje, že v prípade ak sa na základe prehodnotenia vykonaného bankou bude zistené, že miera rizika obce ako klienta bol v priebehu úverového vzťahu zvýšená, obec vystaví v súlade s podmienkami dojedanými v príslušnej úverovej zmluve na výzvu banky vlastnú visa blankozmenku na rad banky za účelom zabezpečenia pohľadávky banky z prijatého úveru.

Hlasovanie : za: 7 , proti : 0, zdržali sa: 0